
Ministru kabineta rīkojums Nr. 371
Rīgā 2025. gada 25. jūnijā (prot. Nr. 25 28. §)
Par valstij dividendēs izmaksājamo valsts akciju sabiedrības "Latvijas Pasts" peļņas daļu par 2023. gadu
· 1. Saskaņā ar Ministru kabineta 2022. gada 25. janvāra noteikumu Nr. 72 "Kārtība, kādā tiek prognozēti, noteikti un veikti maksājumi par valsts kapitāla izmantošanu" 9.1.3. apakšpunktu noteikt, ka valsts akciju sabiedrība "Latvijas Pasts" (vienotais reģistrācijas Nr. 40003052790) (turpmāk – kapitālsabiedrība) nemaksā dividendes no peļņas par 2023. gadu.
· 2. Satiksmes ministrijai kā kapitālsabiedrības kapitāla daļu turētājai nodrošināt, ka 2023. gada dividendēs neizmaksātie 64 % no peļņas 344 733 euro apmērā tiek novirzīti, lai segtu dalītā maksājuma valsts daļu par abonēto preses izdevumu piegādes pakalpojumiem 2025. gada 1. un 2. ceturksnī.

